РЕГЛАМЕНТ (ЕО) № 203/2007 НА КОМИСИЯТА
от 27 февруари 2007 година
за изменение на регламенти (EО) № 958/2006 и (EО) № 38/2007, за да преустанови възстановяванията за износи към определени дестинации
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EО) № 318/2006 на Съвета от 20 февруари 2006 г. относно общата организация на пазарите в сектора на захарта (1), и по-специално член 40, параграф 1, буква ж) от него,
като има предвид, че:
(1)
Член 1 от Регламент (EО) № 958/2006 на Комисията от 28 юни 2006 г. относно постоянна покана за търг за определяне на възстановяванията при износ на бяла захар за пазарната 2006/2007 година (2) открива постоянна покана за търг за определяне на възстановяванията за износ на бяла захар с код по КН 1701 99 10 за всички дестинации с изключение на Албания, България, Хърватия, Босна и Херцеговина, Сърбия и Черна гора (3), Бившата югославска република Македония и Румъния.
(2)
В съответствие с член 1 от Регламент (EО) № 38/2007 на Комисията от 17 януари 2007 г. относно откриване на постоянна покана за търг за препродаването на износа на захар, осъществявано от интервенционни агенции от Белгия, Чешката република, Испания, Ирландия, Италия, Унгария, Полша, Словакия и Швеция (4) заинтересованите интервенционни агенции трябва да предложат за продажба чрез постоянна покана за търг за износ към всички дестинации с изключение на Албания, Хърватия, Босна и Херцеговина, Бившата югославска република Македония, Сърбия, Косово и Черна гора общо количество от 852 681 тона захар, приета за интервенция и налице за износ.
(3)
В съответствие с членове 32 и 33 от Регламент (ЕО) № 318/2006 на Съвета възстановяванията за износ могат да се фиксират с цел покриване на конкурентните разлики между износите в рамките на Общността и към трети страни. Износите на Общността към определени близки дестинации и към трети страни, които предоставят на продукти на Общността преференциално третиране при внос, понастоящем са в особено благоприятна конкурентна позиция. Следователно възстановяванията за износите към тези дестинации трябва да се преустановят.
(4)
Регламенти (ЕО) № 958/2006 и (ЕО) № 38/2007 следва съответно да бъдат изменени.
(5)
С оглед на сроковете за подаване на тръжни предложения по регламенти (ЕО) № 958/2006 и (ЕО) № 38/2007 настоящият регламент следва да влезе в сила незабавно. За да бъдат запазени правата на участниците в търга, които вече са депозирали тръжна оферта, обаче, той трябва да важи само за тръжни предложения, депозирани след датата на влизане в сила.
(6)
Мерките, предвидени с настоящия регламент, са в съответствие със становището на Управителния комитет по захарта,
ПРИЕ НАСТОЯЩИЯ РЕГЛАМЕНТ:
Член 1
В член 1 от Регламент (ЕО) № 958/2006 параграф 1 се замества със следния текст:
„1. Открива се постоянна покана за търг за определяне на възстановяванията за износ на бяла захар с код по КН 1701 99 10 за всички дестинации с изключение на Андора, Гибралтар, Сеута, Мелила, Светия престол (града държава Ватикана), Лихтенщайн, общините Ливиньо и Кампионе д' Италия, остров Хелголанд, Гренландия, Фарьорските острови, областите в Кипър, където правителството на Република Кипър не упражнява ефективен контрол, Албания, Хърватия, Босна и Херцеговина, Сърбия (5), Черна гора и Бившата югославска република Македония. През срока на валидност на тази покана за участие в постоянна покана за търг се отправят частични покани за участие в търг.
Член 2
Член 1 от Регламент (ЕО) № 38/2007 се заменя със следния текст:
„Член 1
Интервенционните агенции от Белгия, Чешката република, Испания, Ирландия, Италия, Унгария, Полша, Словакия и Швеция предлагат за продажба чрез постоянна тръжна процедура за износ към всички дестинации, с изключение на Андора, Гибралтар, Сеута, Мелила, Светият престол (града държава Ватикана), Лихтенщайн, общините Ливиньо и Кампионе д' Италия, остров Хелголанд, Гренландия, Фарьорските острови, областите в Кипър, където правителството на Република Кипър не упражнява ефективен контрол, Албания, Хърватия, Босна и Херцеговина, Бившата югославска република Македония, Сърбия (6) и Черна гора, общо количество от 852 681 тона захар, приета за интервенция и налице за износ. Максималните количества за държава-членка са посочени в приложение I.
Член 3
Настоящият регламент влиза в сила в деня на публикуването му в Официален вестник на Европейския съюз.
Той важи само за тръжни предложения, депозирани след тази дата.
Настоящият регламент е задължителен в своята цялост и се прилага пряко във всички държави-членки.
Съставено в Брюксел, на 27 февруари 2007 година.